[image: sigla_pmt_cmyk]ROMÂNIA
JUDEȚUL TIMIȘ
MUNICIPIUL TIMIȘOARA
DIRECȚIA ECONOMICĂ
Biroul Guvernanță Corporativă și Monitorizare 
Societăți, Instituții și Servicii Publice
        SC2023-
Bd. C.D. Loga nr. 1, Timişoara, tel: +40 256 – 408.300, e-mail:steliana.stanciu@primariatm.ro

RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliul de Administrație al societății și declanșarea procedurii de selecție pentru ocuparea unui post rămas vacant


Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliul de Administrație al societății și declanșarea procedurii de selecție pentru ocuparea unui post rămas vacant;
	Având în vedere Hotărârea Consiliului Local al Municipiului Timișoara nr. 5/11.01.2022 privind înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L.;
Având în vedere Hotărârea Consiliului Local al Municipiului Timișoara nr. 41/08.02.2022 privind numirea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L.;
Având în vedere Hotărârea Consiliului Local al Municipiului Timișoara nr. 48/02.02.2023 privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru declanșarea procedurii de selecție în vederea ocupării celor două posturi vacante din Consiliul de Administrație al Agenției de Achiziții Publice Timișoara S.R.L.;
Având în vedere Raportul final al Comisiei de selecție înregistrat cu nr. SC2023-3178/20.03.2023 referitor la candidaturile depuse pentru funcția de membru în Consiliul de Administrație al Agenției de Achiziții Publice Timișoara S.RL.;
Facem următoarele precizări:
În cazul societăţilor Raportul final al comisiei se transmite la conducătorul autorităţii publice tutelare în vederea mandatării reprezentanţilor în adunarea generală a asociaților, pentru propunerea de membri în consiliul de administrați
În urma finalizării procedurii de selecție pentru două posturi vacante în Consiliul de Administrație al Agenției de Achiziții Publice Timișoara S.R.L., Comisia de selecție a întocmit Raportul final nr. SC2023-3178/20.03.2023 prin care propune numirea unui membru în consiliu, fapt din care rezultă că un post rămâne vacant.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
În conformitate cu prevederile art. 191, 194 și art. 195 din Legea societăților nr. 31/1990, republicată, hotărârile asociaţilor se iau în adunarea generală.
 	Adunarea generală a asociaţilor are următoarele obligaţii principale:
a) să aprobe situaţia financiară anuală şi să stabilească repartizarea profitului net;
b) să desemneze administratorii şi cenzorii, să îi revoce/demită şi să le dea descărcare de activitate, precum şi să decidă contractarea auditului financiar, atunci când acesta nu are caracter obligatoriu, potrivit legii;
c) să decidă urmărirea administratorilor şi cenzorilor pentru daunele pricinuite societăţii, desemnând şi persoana însărcinată să o exercite;
d) să modifice actul constitutiv.
De asemenea, administratorii sunt obligaţi să convoace adunarea asociaţilor la sediul social, cel puţin o dată pe an sau de câte ori este necesar.
Un asociat sau un număr de asociaţi, ce reprezintă cel puţin o pătrime din capitalul social, va putea cere convocarea adunării generale, arătând scopul acestei convocări.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la Agenția de Achiziții Publice Timișoara S.R.L. pentru numirea unui membru în Consiliul de Administrație al societății și declanșarea procedurii de selecție pentru ocuparea unui post rămas vacant, îndeplinește condițiile pentru a fi supus dezbaterii și aprobării plenului consiliului local. 




Director Economic,				               Consilier BGCMSISP,

